  Виталий Пронин Судъя приставъёслэн службазылэн Удмурт Республикая ёзэзлэн пресс-службаез ивортэмъя, кылем ар ӵоже приставъёс ужась калыклы берыктӥзы 186 миллион пала ӝегатэм уждунъёсты. 97 учырын предприятиослэн кивалтӥсьёссы капчиен пытсазы калык азьын пунэме кылъёнъёссэс. Но куд-ог учыръёсын судъя приставъёслы пӧсяно ик луиз. Кылсярысь, Красногорск ёросысь одӥгезлэн гурт хозяйстволэн кивалтӥсезлэсь 144 учыръя кылзэ юамын - со ӝегатэм 1 миллион 314 сюрс манет тыр уждунэз. Та хозяйстволэн гурт техникаез арестовать каремын но та бӧрсьы вузамын вал. Озьы луонлык усьтӥськиз калык азьын пунэме кылёнъёсты пытсаны.Елена Никитина Туспуктэм: juscivile.org Теги: уждун  